Il-President tal-Kamra tal-Kummerċ Marisa Xuereb qalet li "issa li 85% tal-popolazzjoni adulta mlaqqma kompletament, il-pajjiż għandu jaddatta l-miżuri biex jirrifletti dan in-numru". Filwaqt li stqarret li l-vaċċini għenu biex il-pajjiż jirritorna għan-normal, Xuereb irrimarkat li d-deċiżjoni li titnaqqas il-kwarantina għall-persuni biċ-ċertifikat tal-vaċċin hija "pragmatika u proporzjonali". Hija kkummentat li din id-deċiżjoni mill-Awtoritajiet tas-Saħħa se tkun utli għall-ħwienet. Il-Ministru għas-Saħħa Chris Fearne ħabbar ilbieraħ, li mis-16 ta' Awwissu, dawk li jkunu f'kuntatt ma' persuna pożittiva għall-COVID-19 jistgħu josservaw kwarantina ta' sebat ijiem minflok ta' 14-il jum. Madanakollu, dawk li jibdew josservaw kwarantina ta' sebat ijiem se jkollhom jagħmlu appuntament online għal swab test. Regoli ġodda maħruġa mill-Ministru Fearne: Regoli ġodda ta' kwarantina għal min ħa l-vaċċin tal-COVID-19 .td_uid_3_61125582c16db_rand.td-a-rec-img{text-align:left}.td_uid_3_61125582c16db_rand.td-a-rec-img img{margin:0 auto 0 0}